《自笑》
宋代·连文凤

自笑儒冠不称时，几回堪笑复堪悲。
间门事少知贫好，逆境愁多恨死迟。
勋阁麒麟无梦想，故山猿鹤有心期。
纷纷尘俗都如许，吟得诗成欲寄谁。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。